שיחה:מפיק (קולנוע וטלוויזיה)

message: במה זכה מפיק הקולנוע והטלוויזיה שהוא יהיה הערך הראשי ל"מפיק" או "הפקה". היום כמעט כל מי שמנהל אירוע זה או אחר עוסק בהפקה. יש גם מפיקים ברדיו מפיקים ברשת ועוד. לכן יש להעביר את הערך למפיק קולנוע וגם והפנייה ממפיק טלוויזיה לשם (כל עוד זה מאוחד). מפיק יהיה דף פירושונים ולא מפיק (פירושונים). --‏Avin • שיחה‏ 22:06, 2 באוקטובר 2007 (IST)
replies: text: צודק, כך היה בראשית הערך. אני לא יודע למה המצב שונה. אני אנסה לטפל בכך. Pixie 13:51, 3 באוקטובר 2007 (IST)
replies: text: :לבדיקת טענתי לעיל הכנסתי את המונח הפקה בחיפוש בדפי זהב קיבלתי בין היתר (המספר בסוגריים הוא מספר התוצאות): הפקה ועיצוב אירועים (1071), גרפיקאים וסטודיו לגרפיקה (1113), הפקות דפוס (171), צילום פרסום, אופנה ותעשייה (265), תיאטראות (151), תערוכות וירידים (138), אמרגנים ומפיקים (108), שירותי במה ומתקנים (77). זה רק חלק מן התוצאות, לא הכנסתי את נושאי אולפני הקלטות רדיו קולנוע טלוויזיה, תקליטורים שונים, הוצאה לאור ובתי דפוס. עוד דבר מעניין היה שם: נפט ומוצריו - קידוח והפקה (6), עוד הפקה שלא חשבתי עליה.--‏Avin • שיחה‏ 22:47, 3 באוקטובר 2007 (IST)
replies: text: ::יש כרגע כ-300 קישורים לערך מפיק, ואני מעריך שכולם, או כמעט כולם, עוסקים במפיק במשמעות של מפיק קולנוע או מפיק טלוויזיה (מעטים מפיק מוזיקלי). זו סיבה מצוינת להשארת המצב הנוכחי. אם יש בוויקיפדיה קישורים למפיק במשמעויות נוספות, יש תחילה לטפל בהם, כדי שנוכל לראות בכמה קישורים מדובר. תיקנתי קישורים אחדים, אבל תיקון כולם דורש עבודה רבה. דוד שי 23:14, 3 באוקטובר 2007 (IST)
replies: text: :::לתומי חשבתי שיש להעריך את החשיבות האובייקטיבית של המונחים ולא את רמת הקישור שלהם בוויקיפדיה. כרגע יש יותר ערכים על סרטים וסדרות מאשר על אלבומי מוזיקה; המצב יכול להשתנות. הקישורים הם רק דרך אחת להגעה לערכים, כידוע, והדרך השנייה היא באמצעות תיבת החיפוש; המשתמשים בה לא יבינו מדוע מפיק קולנוע זכאי לתואר הכללי של מפיק ומפיק מוזיקלי לא. Pixie 02:40, 4 באוקטובר 2007 (IST)
thread_title:  שם הערך 

message: היי. ראה שיחה:מפיק. לפני זמן מה החלפת בין מפיק ומפיק קולנוע, ולא ברור מדוע. כתבת בתקציר "לפי דף השיחה", אך דף השיחה היה ריק. לדעתי יש להחזיר את המצב לקדמותו ולהפוך את מפיק לפירושון. גם במאי הוא דף פירושון, אגב. תודה, Pixie 13:54, 3 באוקטובר 2007 (IST)
replies: text: מחיפוש קצר ודי פשוט מצאתי שדף השיחה התייחס לדף שיחה:תסריט. לדעתי מפיק קולנוע וטלוויזיה הוא סוג המפיק הנפוץ ביותר בקישורים אצלנו, ולכן מפיק עוסק במפיק קולנוע וטלוויזיה (אחרת יהיה צורך לתקן את כל הקישורים לדף זה, כולל קישורים עתידיים, וזה עבודה שלא נגמרת). בקשר להערת האגב שלך, הערך במאי הוא לא דף פירושונים (ראה תבנית קצרמר בערך) והוא אמור לעסוק בכל סוגי הבאים עם הפנייה לערכים מורחבים של הסוגים הספציפיים. בברכה, ‏Yonidebest Ω Talk‏ 14:12, 3 באוקטובר 2007 (IST)
replies: text: :יש מקרים בהם מספר הקישורים בוויקי דווקא אינו מעיד על חשיבות יתרה של אחד הפירושים, וזהו מקרה קלאסי. אתה מוזמן להסביר בבהירות ובמלים קטנות מדוע מפיק קולנוע חשוב יותר ממפיק מוזיקלי. בשיחה:במאי היה דיון ארוך מאוד בדיוק בנושא הזה, ובסוף הוחלט שכל הבמאים שווים (ובמאי הוא פירושון לכל דבר, ללא קשר לתבנית זו או אחרת; קראתי אותו עכשיו 27 פעמים, והוא נראה לי פירושון). אני בטוח שאתה לא מעוניין בדיון נוסף של 20K בנושא מפיק. הטיפול בקישורים הוא שיקול משני ביותר, ויש לכך פתרונות. Pixie 15:38, 3 באוקטובר 2007 (IST)
replies: text: ::וחוצמזה, את הכתוב בשיחה:תסריט לדעתי לא הבנת כראוי. התלונה היחידה שם הייתה שיש הבדל בין מפיק קולנוע ומפיק טלוויזיה ושיש מקום להתייחסות או לערכים נפרדים. זהו. אף אחד לא התייחס שם למפיק מוזיקלי. אם כבר, הפתרון לסוגיה זו היא לשנות את שם הערך למפיק קולנוע וטלוויזיה; אולם, כאמור, אין לערך זה חשיבות יתרה מלמפיק מוזיקלי. Pixie 15:42, 3 באוקטובר 2007 (IST)
replies: text: :::נראה שאתה מתבלבל. לא אמרתי שמפיק קולנוע חושב יותר מכל מפיק אחרת - אלא שהוא סוג המפיק הכי נפוץ. לחשיבות אין חשיבות כאן. וחזרה לנושא במאי - הערך במאי הוא לא דף פירושונים. דף פירושונים הוא דף שבוא קיימת התבנית  (שכולל את המילים "זהו דף פירושונים, שמטרתו להבחין בין ערכים שונים בעלי שם דומה"). כמו שאמרתי, הדף במאי הוא דף שאמור לכלול הסבר (ארוך יותר ממה שיש עכשיו) על כל סוגי הבמאים ולהפנות לערכים מורחבים (אלא אם אתה רוצה להפוך אותו לדף פירושונים עם התבנית המתאימה. אם כי, אני חשוב שבמקרה שיש רק שני פירושים למילה - במאי תיאטרון ובמאי קולנוע - עדיף להשתמש בתבנית , כנהוג כשאר יש שני פירושים בלבד למילה). ‏Yonidebest Ω Talk‏ 20:43, 3 באוקטובר 2007 (IST)
replies: text: ::::הדיון מתחיל להיות מתיש. כאמור, אין כל חשיבות לכך שבוויקיפדיה העברית יש יותר קישורים למפיק קולנוע מאשר למפיק מוזיקלי. זה לא אומר שהראשון הוא "סוג המפיק הכי נפוץ", ממש לא. לדעתי דווקא בכל שנה יוצאים יותר אלבומי מוזיקה מאשר סרטים. לסיכום: אם אינך מוכן להחזיר למצב הקודם, נעביר את הדיון לדף שיחת הערך ונכתוב הודעה בלוח המודעות. לדעתי זהו בזבוז זמן, כי בסוף בוודאי שהמצב יוחזר לקדמותו. בברכה, Pixie 21:04, 3 באוקטובר 2007 (IST)
replies: text: :::::תעביר לדף השיחה ונראה מה אחרים חושבים. לדעתי יש חשיבות לכך שהערך הזה נפוץ יותר אצלנו. ‏Yonidebest Ω Talk‏ 23:30, 3 באוקטובר 2007 (IST)

text: אני בעד פשרה זהה לזו בערך במאי (כלומר דף שמרכז את כל סוגי הבמאים עם הפניות לערכים מורחבים). זה גם לא היה נורא כל כך אם יישארו ערכים שיקשרו לדף מפיק, כי הערך יעסוק גם במפיק קולנוע.
replies: text: :זה לא פשרה, זה בחירה בצד שלו. אני חושב שעדיפה הדרך שלי. ‏Yonidebest Ω Talk‏ 23:30, 3 באוקטובר 2007 (IST)
replies: text: ::אני מבין שאתם מיד חושבים כמה עבודה תהיה לתקן את הקישורים במידה ויהיה שינוי בשם הערך. זה לא משנה את העובדה שיש כאן טעות בשידוך של מפיק עם מפיק קולנוע וטלוויזיה בערך אחד. גם ההפנייה של הפקה לערך זו טעות שכדאי ואפשר לשנות אותה מיד שכן יש הפקה של נפט חשמל ועוד. אין טעם לגרור טעויות אלו לעתיד הן רק יתרבו עם הזמן.--‏Avin • שיחה‏ 01:02, 8 באוקטובר 2007 (IST)

text: אני מצטרף לתומכים בהפיכת הדף לפירושונים. בברכה, ינבושד 12:55, 8 באוקטובר 2007 (IST).

text: פירושונים, ולו משום שהפירוש הראשון שעולה לי בראש הוא דווקא מַפִּיק. דוד 21:44, 11 באוקטובר 2007 (IST)
thread_title:  הועבר מ[[שיחת משתמש:Yonidebest]] 

message: שיניתי את שם הערך למפיק (קולנוע), כמקובל אצלנו ביחס למילים בעלות משמעויות אחדות. נדיר מאוד שמפיק של סרט קרוי "מפיק קולנוע", בדרך כלל הוא קרוי "מפיק". דוד שי - שיחה 22:02, 3 בנובמבר 2010 (IST)
thread_title:  שם הערך (2) 

message: תודה ממש עזר לי !  87.69.241.102 12:41, 8 באוגוסט 2011 (IDT)
thread_title:  משוב מ-08 באוגוסט 2011 

message: Executive producer בתעשיית הקולנוע והתיאטרון האמרקאי אינו מפיק בפועל. יותר נכון לתרגם תפקיד זה בעברית ל"מפיק אחראי", או "מפיק על".
"מפיק בפועל" בעברית במשמעותו בעולם התיאטרון והטלויזיה יותר מתאים לתיאור שכתבתם למונח Production manager
 94.159.136.164 12:20, 6 בינואר 2013 (IST)
thread_title:  תיקון משמעות 

message: ישנן טעויות בהגדרות והן לא כפי שהן מקובלות בארץ. מפיק בפועל הוא אינו Excutive producer. באנגלית הרבה פעמים הוא מוכר כ Line Producer. תפקידו דומה לתפקיד של מנהל הפקה. והוא בעצם הזרוע הביצועית של המפיק בשטח. Executive הינו תפקיד שכמעט אינו קיים בקולנוע הישראלי. לרוב מדובר באמת שנותן את הכסף ואת שמו להפקה. (מכיוון שהקולנוע הישראלי רובו ממומן מכספי ציבור ואין כמעט כסף פרטי התפקיד אינו קיים. זהו מעיין מפיק על אך הוא אינו באמת עוסק בפועל בהפקת הסרט) 
Co-producer - זה מפיק שותף. מפיק או חברת הפקות שהצטרפה למפיק הראשי של הסרט ומסייעים בהפקתו. הם שווי ערך חמפיק. עוזר הפקה הוא באנגלית נקרא Production Assistant  79.177.2.113 09:36, 7 ביולי 2013 (IDT)
thread_title:  משוב מ-7 ביולי 2013 

message: :דיווח מהדף ויקיפדיה:דיווח על טעויות
 
ההגדרה של מפיק אחראי נותנת בעצם הגדרה למפיק בפועל 
replies: text: , זה לא נכון, כי "מפיק בפועל" הוא מקביל יותר ל-line producer בתעשייה האמריקאית, והוא/היא אחראי על ארגון ממשי של העבודה היום-יומית על הסרט/סדרה, על הסט, כוח אדם וכדומה. לעומת זאת, Executive producer, שתורגם בערך כ"מפיק אחראי", הוא תפקיד יותר ניהולי, שיכול ללכת לכל מיני כיוונים, כמו גיוס כספים וניהול תקציב, אסטרטגיה שיווקית, ייעוץ למפיקים ועוד. זה לא תפקיד ממש מוגדר, ולפעמים הוא ממש חשוב, לפעמים פשוט שם שמוסיף יוקרה לסרט. זכור לי שהיה על כך בעבר דיון במזנון. עם זאת, אפשר לנסח יותר טוב את הכתוב על מהות התפקיד. פוליתיאורי - שיחה 04:48, 7 בדצמבר 2023 (IST)
thread_title:  דיווח שאורכב ב-09 בדצמבר 2023